Kérlek, kapcsold le a villanyt! - Jóügyekért
Kérlek, kapcsold le a villanyt. Kivágod a fákat....- avagy óvjuk a környezetet és erre másokat is figyelmeztessünk.
A fent olvasott mondat ezeregyszer hagyta el a számat és az is tuti, hogy ezzel az ismerőseim agyára mentem. Sokszor. Mégis hiszek abban, hogy nem elég elégszer elmondani, elégszer figyelni (nekem is) arra, hogy a felelőtlen fogyasztás milyen károkat okoz. Rengeteg fát kivágunk azért, hogy még több területet építhessünk be, hogy még több használati tárgyat hozhassunk létre.
Zala megyei vagyok, egy kis faluból származom, ahova erdők szegte, mezők kísérte kalandos úton lehet eljutni. Azonban gyerekkorom óta, évről-évre csökken a mesés, erdővel borított dombok száma. Az utóbbi időben feltűnően sok területet vágtak tarra, borzasztó végignézni a korábban napfényben úszó vagy épp köddel borított erdők megkopasztott helyén. Nekem nagyon hiányzik.
Sok más természetvédelmi dolog mellet a WWF Magyarország kiemelten figyel erre az ügyre is, pont emiatt örültem annak, hogy kampányba kezdhetek velük.
Szeretem, hogy kellő szakértelemmel és lélekkel dolgoznak, hogy nap-mint nap aktívan tesznek azért, hogy megállítsák ezt a hullámot és visszaadják nekünk a természet ezen csodáját.
Közös kampányunk célja az, hogy az itthon megjelent problémákra felhívják a fiatalabbak figyelmét is. A WWF Magyarország környezeti nevelés programot indít, melynek keretében iskolai foglalkozások során tanítják meg a diákoknak a fenntarthatóság csínját- bínját. Mindemellett- ami számomra a legizgalmasabb- használják ehhez a színház világát, egyedül álló színházi nevelés projektet dolgoznak ki, hogy a dramaturgia eszközeivel hívják fel a figyelmet a környezettudatos életre.
Szuper lenne, ha te is hozzájárulnál ahhoz, hogy mindez létrejöhessen. Kérlek, adományoddal támogasd kampányom, iszonyú hálás leszek érte, nem csak én, de talán az újonnan életre kelő erdőink is.
2019-09-09 Dóri 3 000Ft Csak neked
2019-09-17 Kokcsi 10 000Ft Na jò.
2019-09-19 pumi 10 000Ft
2019-09-19 Droid 10 000Ft
2019-09-20 E 15 000Ft Hajrá Mandi!
2019-09-29 anonym az összeg nem publikus